  Туспуктэм: Данил Кузнецов Майя Бывальцева 13-тӥ тулыспалэ Удмуртиын пильмо луоз, сайкытскылоз. Уйин дырын-дырын лымы усёз, нуназе кӧня ке лымыялоз. Со сярысь Россиысь МЧС-лэн элькунъя валтӥсь управлениезлэн пресс-службаез ивортӥз. Тӧл уйин лымшор палась, нуназе уйпал но шундыпуксён вискысь секундскын 6-11 метре пельтоз. Омырын уйин -13…-18, нуназе -9…-14 градус возиськоз. Сюресъёс вылын йӧвалег, уйин интыосын лымы вӧлдэт. Омыр зӥбет луло узвесь юбоя 745 миллиметр луоз, омырлэн мускытлыкез – 76 процент. Тодэ вайытом, улосвыл Гидрометцентр ивортэмъя, арнялэн кыкетӥ ӝыныяз эшшо кезьытгес кариськоз. Тегъёс: куазь Удмуртия  